1. ΝΟΜΟΘΕΤΙΚΟΝ ΔΙΑΤΑΓΜΑ της 21/27 Σεπτ. 1935 (ΦΕΚ Α΄ 428) Περί συστάσεως Συμβουλίου τιμής δια τους Αξιωματικούς του κατά θάλασσαν στρατού. ΄Αρθρ.1.-Συνιστάται εν τω Υπουργείω των Ναυτικών Συμβούλιον τιμής προορισμόν έχον να εξετάζη και επιλύη τας μεταξύ των Αξιωματικών του κατά θάλασσαν στρατού αναφυομένας διαφοράς, τας αναγομένας εις την σφαίραν της τιμής και της αξιοπρεπείας και μη αποτελούσας αντικείμενον αυτεπαγγέλτου ποινικής ή πειθαρχικής διώξεως. ΄Αρθρ.2.-1.Το Συμβούλιον τιμής συγκροτείται εκ των εξής μελών: α)Του Γενικού Επιθεωρητού Π.Ν. ως τακτικού Προέδρου ή τούτου κωλυομένου εκ του Αρχηγού του Γ.Ε.Ν. β)Του Γενικού Διευθυντού Υπ. Ναυτικών, ή τούτου κωλυομένου εκ του Διευθυντού Διοικητικής Υπηρεσίας. γ)Του Διευθυντού Τεχνικών Υπηρεσιών Υπ. Ναυτικών. δ)Του Ανωτέρου Διοικητού εις ον υπάγεται ο προσφεύγων. ε)Ενός ανωτέρου αξιωματικού εκλεγομένου υπό του Υπουργού των Ναυτικών. 2.Εν περιπτώσει καθ’ ην κωλύεται τις των ανωτέρω εξ υπηρεσιακής αιτίας ή λόγω της προσφυγής ο Υπουργός των Ναυτικών ορίζει τον αντικαταστάτην παντός κωλυομένου, εν η δε περιπτώσει δεν υφίστανται αρχαιότεροι του κρινομένου τότε προσλαμβάνονται κατόπιν εγκρίσεως του Υπ. Στρατιωτικών Αξιωματικοί του Στρατού Ξηράς ή και Αξιωματικοί του Π.Ν. εν αποστρατεία. 3.Εάν εις την Συνεδρίαν του Συμβουλίου μετέχει μέλος ανώτερον κατά βαθμόν ή αρχαιότερον του τακτικού Προέδρου, αναλαμβάνει αυτοδικαίως την προεδρίαν. 4.Εν περιπτώσει, καθ’ ην πλείονες είναι οι προσφεύγοντες επί της αυτής υποθέσεως, καθορίζονται υπό του Προέδρου ποίος εκ των Ανωτέρων Διοικητών και Κυβερνητών κατά τας περιπτ. δ΄ και ε΄ του εδαφ. 1 θέλει κληθή να μετάσχη του Συμβουλίου. 5.Αι αποφάσεις του Συμβουλίου τιμής λαμβάνονται κατά πλειοψηφίαν. ΄Αρθρ.3.-1.Αξιωματικοί μεταξύ των οποίων εδημιουργήθη ζήτημα ή διαφορά δυναμένη να θίξη την τιμήν ή την αξιοπρέπειαν αυτών οφείλουν να υποβάλουν την υπόθεσίν των εις την εκτίμησιν του Συμβουλίου τιμής. 2.Το Συμβούλιον επιλαμβάνεται της υποθέσεως επί τη εγγράφω αιτήσει ενός ή πλειόνων των διαφερομένων, ιεραρχικώς και εμπιστευτικώς υποβαλλομένη. ΄Αρθρ.4.-Πάσα δια λόγων ή έργων εκδήλωσις Αξιωματικού κατά συναδέλφου του αποτελούσα αντικείμενον ποινικής ή πειθαρχικής διώξεως, θεωρείται τελουμένη υπό όλως επιβαρυντικάς περιστάσεις και τιμωρείται με την αυστηροτέραν ποινήν εφ’ όσον αφορμάται αμέσως ή εμμέσως εκ διαφοράς, δι’ ην ο διωκόμενος δεν επεκαλλέσθη την εκτίμησιν του Συμβουλίου τιμής. ΄Αρθρ.5.-1.Πάσα ανακοίνωσις Αξιωματικού εις βάρος της τιμής ή της αξιοπρεπείας συναδέλφου του γενομένη προς τρίτον συνιστά αφ’ εαυτής, κατά την έννοιαν του άρθρ. 3, διαφοράν μεταξύ του ανακοινούντος και του καθ ου η ανακοίνωσις. 2.Πας λαμβάνων γνώσιν τοιαύτης ανακοινώσεως υποχρεούται να επικαλεσθή την επέμβασιν του Συμβουλίου Τιμής δι’ εμπιστευτικής αναφοράς του ιεραρχικώς υποβαλλομένης. Εν η δε περιπτώσει δεν πράξη τούτο, αλλ’ αποδειχθή μεταδίδων την ανακοίνωσιν εις άλλον, διώκεται πειθαρχικώς δια βαρείαν παράβασιν καθήκοντος. Σελ. 403 Συμβούλιο Τιμής Αξιωματικών Π.Ν. 37.Ε.ε.1 ΄Αρθρ.6.-΄Αμα τη υποβολή αιτήσεώς τινος το Συμβούλιον συγκαλείται υπό του Προέδρου του άνευ αναβολής προς εξακρίβωσιν των αφορμών, του είδους και της εκτάσεως της υποθέσεως, και αναλόγως της μορφής αυτής, μετ’ ακρόασιν των διαφερομένων και των προ τεινομένων ή ενδεικνυομένων μαρτύρων προβαίνει δι’ αποφάσεως αυτού εις μίαν των κάτωθι ενεργειών: α)Θεωρεί την διαφοράν ουδόλως δικαιολογουμένην και αίρει ταύτην. β)Επιβάλλει εις τον κρινόμενον υπαίτιον την παροχήν εγγράφου ικανοποιήσεως προς τον αδικηθέντα, καθορίζον το περιεχόμενον αυτής, ή προφορικής τοιαύτης ενώπιον του Συμβουλίου. γ)Υποβάλλει εις τον Υπουργόν των Ναυτικών πρότασιν περί πειθαρχικής τιμωρίας παντός υπαιτίου ή ζητεί την παραπομπήν αυτού, ενώπιον του κατά Νόμον Ανακριτικού Συμβουλίου, καθορίζον και τα σχετικά ερωτήματα. ΄Αρθρ.7.-1.Πας Αξιωματικός ομιλών ή πράττων αντιθέτως προς την ληφθείσαν απόφασιν περί υποθέσεως λυθείσης κατά το εδάφ. α΄ του προηγουμένου άρθρου διώκεται πειθαρχικώς δια βαρείαν παράβασιν καθήκοντος. 2.Εν τη περιπτώσει του εδάφ. β΄ του άρθρ. 6, εν δυστροπία ή αρνήσει του καλουμένου εις παροχήν ικανοποιήσεως το Συμβούλιον τιμής συγκαλούμενον εις ειδικήν συνεδρίασιν επιβάλλει κατ’ απόλυτον αυτού και ανέκλητον κρίσιν οιανδήποτε εκ των εν ισχύϊ πειθαρχικών ποινών ή των υπό του Νόμου περί καταστάσεως των Αξιωματικών Π.Ν. προβλεπομένων ην ήθελε κρίνει δικαιολογημένην. 3.Εν τη περιπτ. γ΄ του άρθρ. 6 η επιβολή πειθαρχικής ποινής ή η παραπομπή εις ανακριτικόν Συμβούλιον είναι υποχρεωτική δια τον Υπουργόν, καθώς και η επικύρωσις της εν τω εδαφ. 2 του παρόντος άρθρου αποφάσεως του Συμβουλίου. ΄Αρθρ.8.-Αι αποφάσεις του Συμβουλίου διατυπούνται εν πρακτικώ υπογραφομένω παρά πάντων των μελών εν τω οποίω αναγράφεται το ιστορικόν της υποθέσεως και τα κατατεθέντα. Ο Πρόεδρος του Συμβουλίου τιμής υποβάλλει εις τον Υπουργόν των Ναυτικών αντίγραφον πάσης εκδιδομένης αποφάσεως, τηρεί δε βιβλίον των εκδιδομένων πρακτικών. Αντίγραφον πρακτικού δύναται να χορηγηθή υπό του Προέδρου εις τον προσφεύγοντα και τον καθ’ ου η προσφυγή. Σελ. 404 Δια Δ/τος καθορισθήσονται αι λεπτομέρειαι της λειτουργίας του Συμβουλίου. Εις τον επί των Ναυτικών Υπουργόν ανατίθεται η δημοσίευσις και εκτέλεσις του παρόντος υποβληθησομένου προς κύρωσιν υπό της Εθνοσυνελεύσεως. 37.Ε.ε.1 Συμβούλιο Τιμής Αξιωματικών Π.Ν.